OpenLLM-France/wikimedia huggingface dataset:
# Elefantina

Elefantina (arabieraz: جزيرة الفنتين‎; antzinako grezieraz: Ελεφαντίνη) Egiptoko uharte bat da, Nilo ibaian dagoena, lehenengo ur-jauziaren ondoan, gaur egun, Asuan hiria dagoen tokiaren parean. 1360 metroko luzera eta 780ko zabalera du.
Elefantina izena, Ab edo Abu izen egiptoarraren itzulketa da, "elefante" esan nahi duena, arabiarrek "Loreen Uhartea" deitu zuten.
Goi Egiptoko I. nomoaren hiriburua izan zen, To-Khentit "Muga".
Garrantzi handia izan zuen Antzinako garaietatik, garai helenistikoa arte, lehenengo ur-jauziaren ondoan egoteagatik, muga natural bat, non, goarnizio garrantzitsu bat zegoen, Egipto hegoaldeko ibilbideak kontrolatzen zituena.
Elefantinan, Khnum, Satet eta Anuketek eratutako hirukoa gurtzen zen. Tenplu guztiak, Kanbises II.a errege pertsiarrak deuseztu zituen, Ziro II.a Handiaren semeak, K.a. 525 eta 522 urteen bitartean.

## Aztarna arkeologikoak

* Khnum jainkoaren omenezko tenplua, Nektanebo II.ak eraikia eta ptolomeotarrek eta erromatarrek amaitu zutena.
* Heqa-iben tenplua, Elefantina eta Sienako erregea, Egiptoko Antzinako Inperiokoa
* Nilometroa, Estrabonek deskribatua, pasabide mailakatu bat dena, harkaitzean zulatua, laurogeita hamar mailakoa, alboetan marka batzuk zizelkatuak dituelarik, ibaiaren maila neurtzeko, ezinbesteko erreferentzia egoera ekonomikoa aztertu eta zergen zenbatekoa ezartzeko.
* Harrizko blokeak, berrerabiliak, Antzinako Egiptoko ia garai historiko guztietakoak.
* Harkaitzetan zizelkatutako idazkiak, hainbat garaitakoak.
* Elefantinako Papiroak, judu komunitatearen ohiturak deskribatuz K.a. V. mendean.

## Kanpo estekak

* Datuak: Q284009
* Multimedia: Elephantine / Q284009
# Elefante uhartea

Elefante uhartea Antartikako kostaldeko izotzez estalitako uharte bat da, Ozeano Australeko Hego Shetlandak uharteetan. Izena lehen esploratzaileek eman zioten itsas elefanteak ikusi zituztelako haren itsasertzean. Uhartea Antartikako penintsulako puntatik ipar-iparekialdean 245 (152 milia) kilometrora dago, 1.253 kilometrora (779 milia) Hegoaldeko Georgiak uhateetatik hego-mendebaldean, 935 kilometrora (581 milia) Falklandak edo Malvinak uharteetatik hegoaldean eta 885 kilometrora (550 milia) ) Hornos lurmuturretik hego-ekialdean. Argentinak, Txilek eta Erresuma Batuak egindako Antartikako erreklamazioen barruan dago. Brasilek babesleku bat du uhartean, Goeldi, uda osoan sei ikertzaileren lana babestuz. eta beste bat (Wiltgen), 1997/98ko udan desmuntatu zutena.

## Kanpo estekak

* Datuak: Q988689
* Multimedia: Elephant Island / Q988689
# Erregeen Arroilaren Parke Nazionala

Erregeen Arroilaren Parke Nazionala, ingelesez: Kings Canyon National Park, AEBetako Kalifornia estatuetan parke nazional bat da, Fresno eta Tulare konderrietan. Sekuoia Parke Nazionalaren iparraldean dago. 1940ko martxoaren 4an parke nazional izendatua izan zen eta 1.869 km²-ko azalera du.
Bertan, sekuoia zuhaitz ugari daude, tartean Gran jenerala erraldoia, bai eta arroila ugari ere, hauek Yosemite Parke Nazionalan dauden haranen antza handia dute.

## Iruditegia

* Gran jenerala.
* Parke nazionalaren mapa.
* Clud Arroila.
* Hildako Gizonaren Arroila.
* Kearsarge aintzira.

## Kanpo estekak

* Josueren Zuhaitzaren Parke Nazionala (AEBetako Parke Nazional Zerbitzua) (Ingelesez)
* Datuak: Q936623
* Multimedia: Kings Canyon National Park / Q936623
# Erregeen Pabiloia

Erregeen Pabiloia :
| [[Irudi:|250px|Irudia: Erregeen Pabiloia]] | |
| Ezaugarri orokorrak: ||
| - Kokalekua | Bidarte |
| - Luzera | ? m |
| - Batez besteko zabalera | ? m |
| - Betetasun maila | Handia |
| - Urbanizatze maila | Hirikoa |
| - Pasealekua | Bai |
| Hondartza mota: ||
| - Hondar mota | Xehea |
| - Bainuaren egoera | Lekuaren arabera |
| - Hondartza nudista | Bai |
| Kirolak: |
| - Surfa egiteko | Bai |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Oinez |
| - Sarbide seinaleztatua | Bai |
| Bestelako informazioa: |
| - Taberna kopurua | {{{taberna kopurua}}} |
| - Kanpina | Bai |
| - Herrigunerako distantzia | 0 m |
Erregeen Pabiloia Bidarteko zazpi hondartzetako bat da. Bertan surf egiten dute.

## Erreferentziak

* ↑ EODA. Bidarte (Lapurdiko Itsas Hegia (-a)). Euskaltzaindia.
* ↑ Bidarteko Udala. Plage du Pavillon Royal. .

## Kanpo estekak

* Datuak: Q25473993
# Erregeen Bidea

Erregeen Bidea, Ilgora Emankorrarentzako berebiziko garrantzia zuen merkataritza ibilbide bat izan zen, Nilo eta Eufrates lotzen zituena Sinai penintsula eta Mediterraneoko Sortaldea zeharkatuz. Bere garrantzi estrategikoa inperioen arteko gerretan dago, Egipto, Hati edo Asiria, eta, ziuraski, Israelgo Erresumak eta Judakoak mantendu zituztenetan.
Erregeen bideari buruzko erreferentziarik zaharrenetako bat Bibliakoa da:
   'Utz iezaguzu zeure lurraldetik igarotzen. Ez gara igaroko ez soroetatik, ez mahastietatik, eta ez dugu edango zure putzuetako urik. Errepidetik joango gara, apurtxo bat ere saihestu gabe, zure lurraldea zeharkatu arte.'
   Zenbakiak 20, 17

## Ibilbidea

Heliopolisen hasi eta ekialdera zihoan, Clysmara (Suez). Sinaiko basamortua Mitlako pasabidetik zeharkatzen zuen, Nekhl eta Themed gotorlekuek babestua, Eilat eta Aqabara iritsi arte, Itsaso Gorriaren iparraldean.
Aqabako golkotik, jada Ekialde Ertainean zegoena, iparraldeko norabidea hartzen zuen Aravako harana jarraituz eta Petra, Ma 'an, Udruh, Sela eta Shaubak zeharkatuz, eta Al Karak eta Madaba moabitar hiriak zeharkatuz, Itsaso hileraino. Handik, Jordan ibaiari jarraitzen zion bere ekialdeko ertzetik, Rabbah (Amman), Gerasa eta Bozrah igaroz, ondoren Damaskora iritsi arte.
Behin Damaskon, Via Marisekin elkartzen zen, ekialderantz biratuz, Resafara heltzeko Eufrates ibaiaren goi ibilguan, Palmiratik pasatuz.

## Erreferentziak

* ↑ (Gaztelaniaz) ZENBAKIAK 20 | EAB Biblia | YouVersion. (Noiz kontsultatua: 2021-03-05).

## Kanpo estekak

* Datuak: Q545941
# Erregeen II. Liburua

Erregeen II. liburua (edo II Erregeak edo 2 Erregeak; hebreeraz: מְלָכִים ב‎, Melajim Bet) Bibliako Itun Zaharreko liburu bat da, Liburu historikoen sailekoa. Biblian, Erregeen I. liburua du aurrean, eta I Kronikak ondotik.

## Jatorrizko liburua

Gaur egun I Erregeak, II Erregeak, eta Samuelen I. eta II. liburuak direnak liburu bakar bat izan ziren jatorriz, eta geroago, modu artifizialean, lau liburutan banatuak izan ziren. Ziur asko, banaketa horren arrazoia izango zen jatorrizko liburu handia tamaina txikiagokotan banatzea, eskuetan erabiltzeko errazagoa izan zedin. Horregatik, liburu horietako bakoitza liburu bakar baten partetzat jo behar da.

## Liburuaren gaia

Liburuak Judea eta Israelgo erresumen historia azaltzeari ekiten zion, Salomonen heriotzatik Samaria eta Jerusalemgo erorialdiraino. Eliseo profetaren mirariak ere azaltzen ditu. Liburuaren amaieran Babiloniako gatibualdia aipatzen du.

## Kanpo estekak

* Datuak: Q209746
* Multimedia: Second Book of Kings / Q209746
* Jatorrizko testuak: Biblia/2 Erregeak
# Erregeen gurtza

Erregeen gurtza edo Erregeen adorazioa arteak maiz irudikatutako Natibitateko pasarte bat da, askotan artzainen gurtzarekin batera irudikatzen dutena. Errege Magoen pasartea Mateoren Ebanjelioan- Mt 2:11- agertzen da:
| « | Etxean sarturik, haurra ikusi zuten Maria bere amarekin eta, ahuspezturik, gurtu; ondoren, beren kutxatilak zabalduz, esku-erakutsiak eskaini zizkioten: urrea, intsentsua eta mirra. | » |
| —Mateo 2,11 |||

## Galeria

* Pietro Cavallini, XIII. mendekoa
* Giotto di Bondone, 1320/25
* Giotto
* XIV. mendekoa
* Thanngo eliza, ca.1400
* Nikolaus Obilman (1435–1488), c. 1466
* Hans Memling, 1470
* Jean Fouquet
* Botticelli, 1475
* 1475 eta 1500 artekoa
* Giorgione, c. 1505
* Jacopo Bassano, 1563-1564
* Kretar ikono, XVII. mendekoa
* Diego Velázquez, 1619
* Peter Paul Rubens, c. 1617–1618
* Abraham Bloemaert, 1624
* Pieter van Lint, 1630
* Peter Paul Rubens, 1634
* Peter Paul Rubens, (1624)
* Rembrandt, 1632
* Bartolomé Esteban Murillo, XVII. mendea
* Domingos Sequeira, 1828
* Edward Burne-Jones, 1888–1894
* Kremikovtsiko monasterioa
* Torontoko katedrala
* Dreikönigenhauseko erliebea

## Kanpo estekak

* Datuak: Q488841
* Multimedia: Adoration of the Magi / Q488841
# Etéd

Etéd (errumanieraz: Atid) Errumaniako udalerri bat da, Hargita konderrian. 2.594 biztanle ditu, 140,28 kilometro koadroko luze-zabalean banatuta.

## Herriak

Udalerrian honako herriak daude:
Etéd Kőrispatak Küsmöd Énlaka Siklód

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo-estekak

* Datuak: Q5056483
* Multimedia: Atid, Harghita / Q5056483
# Euagophleps

Euagophleps Tineidae familiako tximeleta genero bat da. Bere espezie tipoa Euagophleps brunneis da.

## Espezieak

| Espeziea | Irudia | Egoera |
| Euagophleps brunneis | | daturik gabe |
| Euagophleps lambomakandro | | daturik gabe |

## Kanpo estekak

* Datuak: Q5405243
* Espezieak: Euagophleps
# Etzenricht

Etzenricht Alemaniako udalerria da. Bavaria estatuan dago, [[Neustadt an der Waldnaab (barrutia)|Neustadt an der Waldnaab]] barrutian. 2014an 1.600 biztanle zituen 13,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q258790
* Multimedia: Etzenricht / Q258790
# Etziken

Etziken Suitzako udalerria da. Solothurn kantonamenduan dago, Solothurn kantonamendua barrutian. 2014an 881 biztanle zituen 3,38 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66682
* Multimedia: Etziken / Q66682
# Euante (satelitea)

Euante (grekoa: Ευάνθη), edo Jupiter XXXIII, Jupiter planetaren satelite natural irregular bat da.

## Ezaugarri fisikoak

Euante satelite txikia da (3 km inguruko diametroa du), eta erretrogradoa. Uste da 0,04ko albedoa duela, Jupiterren beste satelite batzuen antzera. Haren beste ezaugarri asko ezezagunak dira oraindik.
Anankeren taldeko satelitea da: 19.300.000 km eta 22.700.000 km arteko erradioarekin eta 150° inguruko inklinazioarekin Jupiter orbitatzen duten satelite erretrogrado irregularrak dira guztiak. Talde horretan sailkatutako sateliteak, jatorriz, asteroideak dira, Jupiterren grabitateak harrapatuak eta satelite bilakaraziak.

## Aurkikuntza

Scott Sheppard, D. Jewitt eta J. Kleyna Hawaiiko Unibertsitateko astronomoek aurkitu zuten, 2001eko abenduaren 11n.

## Izendapena

Euante satelite-izena mitologia grekoko Euante pertsonaian du jatorria; Euante grazien ama zen.
Hasieran, S/2001 J 7 izendapen sistematikoa eman zitzaion sateliteari; kode horrek adierazten du 2001ean lehen aldiz ikusitako Jupiterren zazpigarren satelitea zela. Euante behin betiko izena 2003ko abuztuan eman zitzaion.

## Kanpo estekak

* Datuak: Q16886
* Multimedia: Euanthe (moon) / Q16886
# Etzieta parkea

Etzieta parkea :
| Intxaurrondo, Donostia ||
| Herrialdea Lurraldea | Euskal Herria Gipuzkoa |
| Etzieta parkea Etzieta parkea Etzieta parkea ||
| Koordenatuak: | 43°18′56.41″N 1°57′23.77″W﻿ / ﻿43.3156694°N 1.9566028°W﻿ / 43.3156694; -1.9566028 |
Etzieta parkea Gipuzkoako Donostia hiriburuan dagoen parke bat da. Intxaurrondo auzoan dago. Auzo horretako Mons eta Zarategi pasealekuen eta GI-20 autobidearen artean dago.

## Kanpo estekak

* Datuak: Q25474488
# Etzleben

Etzleben Alemaniako udalerria da. Turingia estatuan dago, Kyffhäuserkreis barrutian. 2014an 290 biztanle zituen 6,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q659948
* Multimedia: Etzleben / Q659948
# Eu kantonamendua

Eu kantonamendua Frantziako kantonamendu bat da. Itsas Sena departamenduan dago, Normandia eskualdean. Guztira 40 udalerri ditu eta Eu da bere hiriburua.

## Kanpo estekak

* Datuak: Q1649993
# Eli Tolaretxipi

Eli Tolaretxipi, Donostian, 1962an jaiotako poeta eta itzultzailea. Salamancako Unibertsitatean Filologia Ingelesan Lizentziaduna da. Irakasle lanbidez, 2012an Londresen egindako Poetry Parnassus Kultura Olinpiadan, parte hartu zuen.

## Lanak
### Poesia liburuak

* Amor muerto-Naturaleza muerta. Gasteiz: Bassarai, 1999
* Los lazos del número. Gasteiz: Bassarai, 2003
* El especulador. Gijón: Trea, 2009
* Edgar. Gijón: Trea, 2013
* Mira como se hunde (argitaratu gabe).
* Incidental. Gijón: Trea, 2017

### Itzulpenak

Poema hauek gazteleratu ditu:
* Sylvia Plathen poemak. Bartzelona: Mondadori, 1999).
* Adrienne Richen poemak. Bartzelona: Quimera, 1999.
* Elizabeth Bishopen Norte y Sur liburua. Tarragona: Igitur, 2002.
* Menna Elfynen El Ángel de la celda. Gasteiz: Bassarai, 2006.
* Lydia Flemen Cartas de amor heredadas liburua. Irun: Alberdania, 2007.

## Erreferentziak

* ↑ http://www.baquiana.com/numero_lv_lvi/S_Po%C3%5B%5D
* ↑ Zabala, Estitxu. (2012-06-19). «Eli Tolaretxipi: Pentsatzen duguna baino poesia gehiago irakurtzen da» Irutxuloko hitza (Noiz kontsultatua: 2017-9-012).
* ↑ Eli Tolaretxipi: «La poesía requiere de lentitud y sensibilidad». 2017-04-03 (Noiz kontsultatua: 2017-9-8).

## Kanpo loturak

* (Gaztelaniaz) Eli Tolaretxipiren poemak: http://www.fronterad.com/?q=eli-tolaretxipi
* Eli Tolaretxipi Londresen: http://www.etxepareinstitutua.net/2012/06/eli-tolaretxipi-poeta-abeslari-eta-zientifiko-londresen/%5B%5D
* Eli Tolaretxipirekin elkarrizketa Irutxuloko Hitzan: http://irutxulo.hitza.info/2012/06/19/eli-tolaretxipi-%C2%ABpentsatzen-duguna-baino-poesia-gehiago-irakurtzen-da%C2%BB/%5B%5D
* (Gaztelaniaz) "Al vertigo" poemaren bertsio abestua. Abeslaria, Julia Cristina: http://www.youtube.com/watch?v=WDcuwOaXf58
* Elkarrizketa Euskadi Irratian: http://www.eitb.eus/eu/audioak/osoa/932449/arratsaldekoa-audioa--poetry-parnassus-poesia-jaialdia/
* Datuak: Q12256718
# Elia

    Artikulu hau Eguesibarreko herriari buruzkoa da; beste esanahietarako, ikus «Elia (argipena)».
Elia Eguesibarreko kontzejua da. 2007ko urtarrilaren 1eko erroldaren arabera, herriak 26 biztanle ditu.

## Demografia eta biztanleria

Eliako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 23 | 24 | 25 | 25 | 24 | 25 | 26 | 26 |

## Ikus, gainera

* Eguesibar

## Kanpo estekak

* Herriko kaleen ikuspegia.
* Datuak: Q8775223
* Multimedia: Elía (Spain) / Q8775223
# Elia (argipena)

Elia hitzak adiera batzuk ditu.

## Toponimia

* Elia, Eguesibarreko herria, Nafarroan.
* Colonia Elía, Entre Ríosko probintziako udalerria, Argentinan.
* Agustín de Elía geltokia, Buenos Aires Handian.
* Arroyo Elía, Buenos Aires aldeko erreka.

## Deitura

* Juantxo Elia (1979 -), futbolaria.
* Francisco Elía (1825 -1872), militar argentinarra.
* José D'Elía (1916 - 2007), sindikalista uruguaitarra.

## Pertsona izena

Elia munduko beste kultura batzuetan (greziarra, kasurako) erabiltzen den pertsona izena da. Adibideak:
* Elia Ariadna, Bizantziar Inperioko enperatriza.
* Elia Barceló, espainiar idazlea.
* Elia Eudoxia, Bizantziar Inperioko enperatriza.
* Elia Kazan, greziar-estatubatuar zinema zuzendaria.
* Elia Millosevich, veneziar astronomoa.
* Elia Ravelomanantsoa, madagaskartar politikari eta enpresaburua.
* Elia Viviani, italiar txirrindularia.
* Elia W. Peattie, estatubatuar idazle, kazetari eta kritikaria.
* Teodora Fracasso, Elia San Klementerena, italiar moja karmeldarra.

## Erreferentziak

* ↑ Euskaltzaindiaren izendegiak deiturarentzat zein herriarentzat onartutako grafia. Espainieraz Elía.
# Faku konderria

Faku Barrutia (txinera sinplifikatuz: 法库县; pinyineraz: Fǎkù Xiàn), Shenyang osatzen duten barrutietako bat da. 2003ko erroldaren arabera 450.000 pertsona bizi ziren 2.320,0 kilometro koadroko azaleran.

## Ikus, gainera

* Shenyangen banaketa administratiboa

## Kanpo estekak

* (Txineraz) Faku konderriko gobernuaren webgunea.
* Datuak: Q282929
* Multimedia: Faku / Q282929
# Faktoria (irratsaioa)

Faktoria Euskadi Irratian ematen den irratsaio bat da. Iñaki Guridik zuzentzen du saio hau goizeko 7:00etatik 10:00ak arte Albiste Faktoria izenarekin, eta, 10:00etatik 13:00etara Maider Segurolak zuzentzen du, oraingoan Faktoria izen soilarekin. Euskal Herriko eta mundu zabaleko albisteak ematen dituzte.

## Aurkezle zerrenda
### Albiste Faktoria / Faktoria albistegia

* Manu Etxezortu Egibar
* Joxe Juan Ugalde (2009-2013)
* Maite Artola Sarobe (2013-2020)
* Iñaki Guridi Ormazabal (2020-)

### Faktoria magazina

* Manu Etxezortu Egibar (2007-2022)
* Maider Segurola Dorronsoro (2022-)

### Udako Faktoria

* Oihane Yustos Alejandro (albistegia eta solasaldia)
* Iñigo Alustiza Gorria (albistegia eta solasaldia)
* Iban Garate Garmendia (magazina)
* Gorka Otaegi Uriya (magazina)
* Itziar Alduntzin Navarro (magazina)
* Ainhoa Urretabizkaia (magazina)

## Erreferentziak

* ↑ «Faktoria | EITB Euskadi Irratia» www.eitb.eus (Noiz kontsultatua: 2023-01-23).

## Ikus, gainera

* irrati
* Euskadi Irratia
* Eitb
* Irrati-telebista publiko

## Kanpo estekak

* webgune ofiziala
* Faktoria irratsaioa Nahieran zerbitzuan 2016tik 2023ra arteko saioak entzun daitezke.
* Datuak: Q12257755
# Faktorial

Edozein n zenbakiaren faktoriala, n zenbaki arrunta izanik, 1 eta n artean dauden zenbaki natural guztien biderkaduraren emaitza da. Adibidez:
$5!=1\times 2\times 3\times 4\times 5$
n! notazioa Christian Kramp matematikariak sortu zuen.

## Adierazpen orokorra

$n!=1\times 2\times 3\times ...\times (n-1)\times n$
$n!=\prod _{k=1}^{n}k$

## Lehenengo faktorialak

| $n$ | $n!$ |
| 0 | 1 |
| 1 | 1 |
| 2 | 2 |
| 3 | 6 |
| 4 | 24 |
| 5 | 120 |
| 6 | 720 |
| 7 | 5040 |
| 8 | 40.320 |
| 9 | 362.880 |
| 10 | 3.628.800 |

## Zero faktoriala (0!)

0!=1 definituta dago ondorengo propietatea bete dadin:
${\bigg(n-1)!={\frac {n!}{n}}{\bigg ]}=[n\cdot (n-1)!=n!]$
Propietate honen bidez, ikus dezakegu adibidez 4!=24 izango dela, jakinik 5!=120:
${\frac {5!}{5}}={\frac {120}{5}}=24$
Erregela hau n=1-ri aplikatuz gero, 0!-ren balioa lor dezakegu:
$0!={\frac {1!}{1}}={\frac {1}{1}}=1$

## Propietate nagusiak

* m < n bada (zenbaki arruntak izanik), orduan m! < n! izango da.
* $n!<\left({\frac {n+1}{2}}\right)^{n}$ edozein n > 1 -entzako.
* m < n bada, orduan lehenengo propietatea kontuan harturik, m! n!-ren zatitzailea izango da: n! = n(n-1)...(m+1).m!
* n-m zenbakia n baino txikiagoa izanik, hirugarren propietatean m-ren ordez n-m ordezkatuz ondoko adierazpena lortuko dugu: n! = n(n-1)...(n-m+1).(n-m)

## Aplikazioak

Faktorialak konbinatoria izeneko matematikaren adarrean erabiltzen dira batez ere. Hauek, n zenbaki ordenatzeko aukera desberdinen kopurua ematen digute, errepikapenik eman gabe. Aurreko adibidean, n=5 harturik, 120 aukera desberdin edukiko ditugu 5 zebaki ordenatzeko.
Newtonen binomioan ere erabili ohi dira, (a + b)$^n$ -ren garapenean koefizienteak emateko; non ${n \choose k}$-k koefiziente binominala adierazten duen:
$(a+b)^{n}={n \choose 0}a^{n}+{n \choose 1}a^{n-1}b+{n \choose 2}a^{n-2}b^{2}+\cdots +{n \choose n-1}ab^{n-1}+{n \choose n}b^{n}=\sum _{k=0}^{n}{n \choose k}a^{n-k}b^{k}$
$C_{n,k}={\begin{pmatrix}n\\k\end{pmatrix}}={\frac {n!}{(n-k)!\cdot k!}}$
n -k oso balio handiak hartzen dituen kasuetarako, n-ren faktorialerako hurbilketa bat existitzen da, Stirling-en formulaz ezaguna dena:
$n!\approx {\sqrt {2\pi n}}\left({\frac {n}{e}}\right)^{n}\left(1+{\frac {1}{12n}}+{\frac {1}{288n^{2}}}+\cdots \right)$
Formula honek, n gero eta handiagoa izan, n! orduan eta azkarrago ebaluatzen ahalbidetzen digu.

## Ikus, gainera

* Stirlingen hurbilketa

## Kanpo estekak

* Datuak: Q120976
* Multimedia: Factorial (function) / Q120976
# Fakturazio

Kontabilitatean, fakturazioa enpresa batek aldi batean zehar (urtebetea, hilabetea) saldu dituen ondasun eta zerbitzuen zenbatekoa da. Hertsiki, fakturazioan, fakturaz jasotako diru-bolumena da, eta salmenten bolumenaren ezberdina izan daiteke salmenta dagokion faktura eta diru-sarrera aldi ezberdinetan gertatu badira. Edonola ere, fakturazioan ez dira barneratzen enpresak izan ditzakeen bestelako diru-sarrerak, hala nola jasotako diru-laguntzak, interesak eta abar. Fakturazioa enpresen tamaina eta sektoreko merkatu-kuota neurtzeko irizpideetako bat da, eta, horrela, ohikoa da enpresak urtean izan duten fakturazioari buruz sailkatzea.
Fakturazioa prozesu garrantzitsua da negozioen eta transakzio komertzialen arloan. Faktura izeneko dokumentu bat egin behar da, ondasun edo zerbitzuen salmenta zehazten duena eta bezeroak edo fakturaren hartzaileak ordaintzeko betebeharra ezartzen duena. Ondoren, fakturazioari buruzko funtsezko informazioa aztertko dugu:
       Zerga-erregulazioak aldatu egiten dira herrialdearen arabera, eta berariazko baldintzak ezar ditzakete fakturak egiteko eta artxibatzeko moduari buruz, bai eta aplikatzen diren zergei buruz ere
       Fakturazioa funtsezkoa da diru-sarreren jarraipena egiteko, gastuak kontrolatzeko, zergak aurkezteko, finantza-kudeaketarako eta merkataritza-transakzioen gardentasunerako.
       Enpresa askok fakturazio-softwarea erabiltzen dute prozesua automatizatzeko eta transakzioen erregistro zehatza mantentzeko.
       Fakturek ordainketa noiz egin behar den adierazten duten ordainketa-terminoak izan ohi dituzte. Epe horiek aldatu egiten dira alderdien arteko akordioaren eta merkataritza-jardunbideen arabera.
Laburbilduz, fakturazioa funtsezko prozesua da negozioen munduan, merkataritza-transakzioen dokumentazioa eta jarraipena eskatzen dituena, eta hori funtsezkoa da finantza-kudeaketarako eta zerga-betebeharrak betetzeko.

## Kanpo estekak

* Fakturazioa, Gizapedian.
* Datuak: Q850210

## Erreferentziak

* ↑ (Ingelesez) Wolk, Harry I.; Dodd, James L.; Rozycki, John J.. (2008). Accounting Theory: Conceptual Issues in a Political and Economic Environment. SAGE ISBN 978-1-4129-5345-0. (Noiz kontsultatua: 2023-10-13).
* ↑ Joseph V. Carcello (2008). Financial & Managerial Accounting. McGraw-Hill Irwin. p. 199. ISBN 978-0-07-299650-0. This definition is based on IAS 18
# Fakula

Fakula astronomiako terminoa da, era bateko edo besteko forma distiratsu bat adierazten duena.

## Eguzkian

Eguzkiaren kasuan, azaleran ikus daitezkeen zatirik distiratsuenak dira. Eremu magnetiko bizien ondorio dira, eta, sarri, eguzki orbanekin lotuak daude. Ikusteko errazagoak dira eguzki diskoaren ertzetan eta uhin luzera laburreko guneetan.

## Planeten gainazalean

Planeten nomenklaturan, satelite, asteroide edo planetan baten gainazalean nabarmentzen den era bateko edo besteko puntu distiratsua da. Facula eta faculae termino latinoakm erabiltzen dira hauen izendapenean. Esate baterako Zeres planeta nanoan oso nabarmenak dira fakula batzuk, Ceralia Facula eta Vinalia Facula. Era berean, Merkurioko zenbait fakularen izendapenean, euskarazko forma bat aukeratu zen batentzat, Suge Facula.

## Erreferentziak

* ↑ (Ingelesez) «facula» Oxford Reference doi:10.1093/oi/authority.20110803095807833. (Noiz kontsultatua: 2021-11-04).
* ↑ «Planetary Names: Feature Types» planetarynames.wr.usgs.gov (Noiz kontsultatua: 2021-11-04).
* ↑ «Faculae - an overview | ScienceDirect Topics» www.sciencedirect.com (Noiz kontsultatua: 2021-11-04).

## Kanpo estekak

* Datuak: Q128952
* Multimedia: Faculae / Q128952
# Fala

Fala hauetako bat izan daiteke:
* Extremadurako fala edo Extremadurako galiziera.
* Asturias mendebaldeko fala (eonaviego), asturiera eta galizieraren arteko mintzaira.